CELEX: 32006D0382
Language: sl
Date: 2006-05-22 00:00:00
Title: 2006/382/ES: Odločba Komisije z dne  22. maja 2006  o razširitvi omejenega priznanja  Hellenic Register of Shipping  na Republiko Malto  (notificirano pod dokumentarno številko C(2006) 1990)   (Besedilo velja za EGP)

6.6.2006   
            
            
               SL
            
            
               Uradni list Evropske unije
            
            
               L 151/31
            
         
      ODLOČBA KOMISIJE
   
   z dne 22. maja 2006
   o razširitvi omejenega priznanja Hellenic Register of Shipping na Republiko Malto
   (notificirano pod dokumentarno številko C(2006) 1990)
   (Besedilo v malteškem jeziku je edino verodostojno)
   (Besedilo velja za EGP)
   (2006/382/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij, ter za ustrezne ukrepe pomorskih uprav (1) in zlasti člena 4(3) Direktive,
   ob upoštevanju pisma malteških organov z dne 15. septembra 2004, ki vsebuje zahtevo po razširitvi omejenega priznanja Hellenic Register of Shipping (v nadaljnjem besedilu HRS), dodeljenega v skladu s členom 4(2) Direktive 94/57/ES, na Malto,
   ob upoštevanju naslednjega:
   
               (1)
            
            
               Omejeno priznanje iz člena 4(3) Direktive 94/57/ES je dodeljeno organizacijam, imenovanim klasifikacijski zavodi, ki izpolnjujejo vsa merila iz Priloge k Direktivi, razen meril iz točk 2 in 3 oddelka A (Splošne določbe), vendar je omejeno časovno in glede obsega, da imajo zadevne organizacije priložnost pridobiti več izkušenj.
            
         
               (2)
            
            
               Odločba Komisije 2001/890/ES (2) je v skladu s členom 4(3) Direktive na prošnjo Grčije odobrila priznanje HRS. Odločba Komisije 2005/623/ES (3) je navedeno priznanje, ki velja za Grčijo in Ciper, podaljšala za obdobje treh let od 3. avgusta 2005.
            
         
               (3)
            
            
               Komisija je skupaj z malteškimi pomorskimi organi preverila, da HRS izpolnjuje vsa merila iz Priloge k Direktivi 94/57/ES, razen meril iz točk 2 in 3 oddelka A (Splošne določbe) navedene priloge. Poleg tega se je HRS zavezal, da bo svoje zapise o izvajanju uskladil s povprečjem zapisov priznanih organizacij.
            
         
               (4)
            
            
               Ukrepi, predvideni s to odločbo, so v skladu z mnenjem Odbora za varnost na morju in preprečevanje onesnaževanja z ladij (COSS), ustanovljenega v skladu s členom 7 Direktive 94/57/ES –
            
         SPREJELA NASLEDNJO ODLOČBO:
   Člen 1
   Veljavnost omejenega priznanja Hellenic Register of Shipping, dodeljenega z Odločbo 2001/890/ES, se razširi na Republiko Malto.
   Člen 2
   Ta odločba je naslovljena na Republiko Malto.
   
      V Bruslju, 22. maja 2006
      
         
            Za Komisijo
         
         Jacques BARROT
         
         
            Podpredsednik
         
      
   
   
      (1)  UL L 319, 12.12.1994, str. 20. Direktiva, kakor je bila nazadnje spremenjena z Direktivo 2002/84/ES Evropskega parlamenta in Sveta (UL L 324, 29.11.2002, str. 53).
   
      (2)  UL L 329, 14.12.2001, str. 72.
   
      (3)  UL L 219, 24.8.2005, str. 43.